సజ్జిదా షా

సజ్జిదా బీబీ షా (జననం 1988, జూన్ 25) పాకిస్తానీ మాజీ క్రికెటర్. ఆల్ రౌండర్‌గా ఆడింది. కుడిచేతి వాటంతో బ్యాటింగ్ లో, కుడిచేతి ఆఫ్ బ్రేక్ బౌలింగ్ లో రాణించింది. 2000 - 2010 మధ్యకాలంలో పాకిస్తాన్ తరపున రెండు టెస్ట్ మ్యాచ్‌లు, 60 వన్డే ఇంటర్నేషనల్స్, ఎనిమిది ట్వంటీ 20 ఇంటర్నేషనల్స్‌లో ఆడింది. హైదరాబాద్, బలూచిస్తాన్, సింధ్, జరాయ్ తారకియాతి బ్యాంక్ లిమిటెడ్ తరపున దేశీయ క్రికెట్ ఆడింది.

క్రికెట్ రంగం 
సజ్జిదా షా 2000, జూలై 23న కేవలం పన్నెండేళ్ళ వయసులో ఐర్లాండ్‌తో జరిగిన వన్డే ఇంటర్నేషనల్‌లో పాకిస్థాన్ తరపున అరంగేట్రం చేసింది. ఆ పర్యటనలో నాలుగు వన్డేలు ఆడింది, తన మొదటి టెస్ట్ మ్యాచ్ కూడా ఆడింది, ఇప్పటి వరకు ఐర్లాండ్‌లో ఆడిన ఏకైక మహిళల టెస్టు అది.

2001లో, కరాచీలో నెదర్లాండ్స్‌తో ఏడు వన్డేలు ఆడింది. 2002లో శ్రీలంకలో శ్రీలంకతో ఆరు వన్డేలు ఆడింది.

నెదర్లాండ్స్‌లో జరిగిన 2003 అంతర్జాతీయ మహిళా క్రికెట్ కౌన్సిల్ ట్రోఫీలో, పాకిస్తాన్ మొత్తం ఐదు మ్యాచ్‌లలో ఆడింది. జపాన్‌తో జరిగిన ఓపెనింగ్ మ్యాచ్‌లో, కేవలం నాలుగు పరుగులకే ఏడు వికెట్లు పడగొట్టి జపాన్ బ్యాటింగ్ లైనప్‌ను చిత్తు చేసింది. ఇది టోర్నమెంట్‌లో అత్యుత్తమ బౌలింగ్ ప్రదర్శనగా, మహిళల వన్డే క్రికెట్ చరిత్రలో అత్యుత్తమ ఇన్నింగ్స్ బౌలింగ్ ప్రదర్శనగా మిగిలిపోయింది. మొత్తం పన్నెండు వికెట్లు పడగొట్టి టోర్నమెంట్‌లో టాప్ వికెట్ టేకర్‌గా నిలిచింది. మహిళల వన్డే చరిత్రలో (15 సంవత్సరాల 168 రోజుల వయస్సులో) ఐదు వికెట్లు తీసిన అతి పిన్న వయస్కురాలిగా నిలిచింది.

మరుసటి సంవత్సరం, వెస్టిండీస్ పాకిస్తాన్‌లో పర్యటించింది. షా ఏడు వన్డేలు, ఒక టెస్టు మ్యాచ్ ఆడాడు. ఈ టెస్టు ఆమెకు (పాకిస్థాన్‌కి) ఇప్పటివరకు జరిగిన చివరి టెస్టు మ్యాచ్. అప్పటినుండి, ఆమె దక్షిణాఫ్రికాతో రెండు ఆసియా కప్ టోర్నమెంట్లు, ఐదు వన్డేలు ఆడింది.

మూలాలు

బాహ్య లింకులు 
 

జీవిస్తున్న ప్రజలు
1988 జననాలు
పాకిస్తాన్ క్రికెట్ క్రీడాకారులు
పాకిస్తాన్ టీ20 క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ క్రికెట్ క్రీడాకారులు